钦定古今图书集成/理学汇编/学行典/第185卷 > 崔沔
## 钦定古今图书集成/理学汇编/学行典/第185卷 > 崔沔

按《旧唐书孝友传》：“崔沔，京兆长安人，周陇州刺史士
约元孙也。自博陵徙关中，世为著姓。父皑，库部员外
郎，汝州长史。沔淳谨，口无二言，事亲至孝，博学有文
词。初应制举，对策高第，俄被落第者所援，则天令所
司重试。沔所对策，又工于前，为天下第一，由是大知
名。再转陆浑主簿，秩满，调迁吏部侍郎岑羲深赏重”
之，谓人曰：“此今之郄诜也。”特表荐擢为左补阙，累迁
祠部员外郎。沔为人舒缓，讷于造次，当官正色，未尝
挠沮。睿宗时，征拜中书舍人。时沔母老疾在东都，沔

之亲，颇犯法，沔举劾之。又姚崇之子光禄少卿彝，留
司东都，颇通宾客，广纳贿赂，沔又将按验其事。姚、卢
时在政事，遽荐沔有史才，转为著作郎，其实去权也。
开元七年，为太子左庶子，母卒，哀毁逾礼，常于庐前
受吊，宾客未尝至于灵座之室。谓人曰：“平生非至亲
者，未尝升堂入谒，岂可以存亡而变其礼也！”中书令
张说数称荐之，服阕，拜中书侍郎。或谓沔曰：“今之中
书，皆是宰相，承宣制命，侍郎虽是副贰，但署位而已，
甚无事也。”沔曰：“不然。设官分职，上下相维，各申所见，
方为济理。岂可俛默偷安，而为怀禄士也？”自是每有
制敕及曹事，沔多所异同，张说颇不悦焉。寻出为魏
州刺史，奏课第一，征还朝廷，分掌吏部十铨事。以清
直历秘书监、太子宾客。三十三年，制令礼官议加笾
豆之数及服制之纪。太常卿韦縚奏：“请加宗庙之奠，
每座笾、豆各十二，外祖服请加至大功九月，舅服加
至小功五月，堂姨、堂舅、舅母服请加至袒免时。”又令
百官详议可否。沔建议曰：“窃闻议礼乐之情者能作，
达礼乐之文者能述。述作之义，圣贤所重。礼乐之本，
古今所崇，变而通之，所以久也。”所谓“变”者，变其文也；
所谓“通”者，通其情也。祭祀之兴，肇于大古，人所饮食，
必先严献，未有火化。茹毛饮血，则有毛血之荐，未有
麹糵污樽抔饮，则有元酒之奠。施及后王，礼物渐备，
作为酒醴，伏其牺牲，以致馨香，以极丰洁，故有三牲
八簋之盛，五齐九献之殷。然以神道至敬，可备而不
敢废也。是以血腥烂熟，元樽牺象，靡不毕登于明荐
矣。然而荐贵于新，味不尚亵，虽则备物，犹存节制。故
《礼》云：“天之所生，地之所长”，苟可荐者，莫不咸在。备物
之情也。三牲之俎，八簋之实，美物备矣；昆虫之异，草
木之实，阴阳之物备矣。此则节制之文也。钘俎笾豆，
簠簋樽罍之实，皆周人之时馔也。其用通于燕飨宾
客。而周公制礼，咸与毛血元酒同荐于先晋中郎卢
谌，近古之知礼，著家祭礼者也。观其所荐，皆晋时常
食不服，纯用《礼经》旧文。然则当时饮食，不可阙于祭
祀明矣。是变礼文而通其情也。我国家由礼立训，因
时制范，考图史于前典，稽周汉之旧仪，清庙时享，礼
馔毕陈，用周制也，而古式存焉；园寝上食，时膳具设，
遵汉法也，而珍味极焉。职贡来祭，致远物也；有新必
荐，顺时令也。苑囿之内，躬稼所收，蒐狩之时，亲发所
中，莫不割鲜择美，荐而后食，尽诚敬也。“若此至矣，复
何加焉！但当申敕有司，祭如神在，无或简怠，勖增虔
诚。”其进贡珍羞，或时物鲜美，考“诸祠典，无有漏落。皆
详名目，编诸甲令，因宜而荐，以类相从，则新鲜肥浓，
尽在是矣，不必加于笾豆之数也。至于祭器，随物所
宜。故羹，古食也，盛于㽅；㽅，古器也；和羹，时馔也，盛于
时器。故毛血盛于盘，元酒盛于樽。”未有荐时馔而追
用古器者，由古质而今文，便于事也。虽加笾豆十二，
未足以尽天下“美物，而措诸清庙，有兼倍之名，近于
侈矣。鲁人丹桓宫之楹，又刻其桷，《春秋》书以非礼。御
孙谏曰：‘俭，德之恭也；侈，恶之大也。先君有恭德，而君
纳诸恶，无乃不可乎？是不可以越礼而崇侈于宗庙
也’。”又据《汉书艺文志》：墨家之流，出于清庙，是以贵俭。
由此观之，清庙之不尚于奢旧矣。太常所请，恐未可
“行。又按太常奏状，今酌献酒爵，制度全小，仅未一合，
执持甚难，不可全依古文，由望稍须广大者。”窃据《礼》
文，有小为贵者，献以爵，贵其小也。小不及制，敬而非
礼，是有司之失其传也。固可随失厘正，无待议而后
革。然礼失于敬，犹奢而宁俭，非大过也。未知今制，何
所依准？请兼详令式，据文而行。又按《太常奏状》，“外祖
服请加至大功九月，舅服请加至小功五月，堂姨、堂
舅、舅母请加至袒免者。”窃闻大道既隐，天下为家，圣
人因之，然后制礼。礼教之设，本于正家，家道正而天
下定矣。正家之道，不可以贰，总一之义，理归本宗。所
以父以尊崇，母以厌降，岂亡爱敬，宜存伦序。是以内
有齐斩，外服皆缌，尊名所加，不过一等。此先王不易
之道，前圣所志，后贤所传，其来久矣。昔辛有适伊川，
见被发而祭于野者，曰：“不及百年，此其戎乎？”其礼先
亡矣。往修新礼，时改旧章，渐广渭阳之恩，不遵洙泗
之典。及弘道之后，神龙之闲，国命再移于外族矣。礼
亡征兆，傥或斯见，天人之际，可不试哉！开元初，补阙
卢履冰尝进状论丧服轻重，敕令佥议。于时群议纷
挐，各安积习。太常礼部奏：“依旧定。陛下运稽古之明，
特降别敕，一依古礼，事符典故，人知向方，式固宗盟，
社稷之福。史图异议，窃所未详。”时职方郎中韦述、户
部郎中杨伯成、礼部员外郎杨冲昌、监门兵曹刘秩
等亦建议与沔相符。俄又令中书、门下参详为定。于
是宗庙之典，笾豆每座各“加至六亲；姨舅为小功；舅
母加缌麻；堂姨至袒免；馀依旧定。”乃下制施行焉。沔
既善《礼经》，朝廷每有疑议，皆取决焉。二十七年卒，时
年六十七。赠礼部尚书。

===丁公著===按《旧唐书孝友传》：“丁公著，字平子，苏州吴郡人。祖衷、
父绪，皆不仕。公著生三岁，丧所亲。七岁见邻母抱其
子，哀感不食，因请于父，绝粒奉道，冀其幽赞，父悯而
从之。年十七，父勉令就学。年二十一，《五经》及第。明年，
又通《开元礼》，授集贤校书郎。秩未终，归侍乡里，不应
请辟。居父丧，躬负土成坟，哀毁之容，人为忧之。里闾”
闻风，皆敦孝悌。观察使薛华表其行，诏赐粟帛，旌其
门闾。淮南节度使李吉甫慕其才行，荐授太子文学，
兼集贤殿校理。吉甫自淮南入相，廷荐其行，即日授
右补阙，迁集贤直学士，寻授水部员外郎，充皇太子
及诸王侍读。著《皇太子及诸王训》十卷，转驾部员外，
仍兼旧职。穆宗即位，未及听政，召居禁中，询访朝典，
以宰相许之。公著陈情，词意极切，超授给事中，赐紫
金鱼袋。未几，迁工部侍郎，仍兼集贤殿学士，宠青宫
之旧也。知吏部选事，公著知将欲大用，以疾辞退，因
求外官，遂授浙江西道都团练观察使。二年，授河南
尹，皆以清静为理。改尚书右丞，转兵部、吏部侍郎，迁
礼部尚书、翰林侍讲学士。上以浙西灾寇，询求良帅，
命检校户部尚书领之。诏赐米七万，愿以赈给，浙民
赖之。改授太常卿，以疾请归乡里，未至而终，年六十
四。赠右仆射，废朝一日，著《礼志》十卷。公著清俭守道，
每得一官，未尝不忧色满容。年四十四，丧室以至终
身，无妓妾声乐之好，凶问至日，中外痛惜之。